CELEX: 22007D0138
Language: lt
Date: 1193356800000
Title: 2007 m. spalio 26 d. EEE jungtinio komiteto sprendimas Nr. 138/2007, iš dalies keičiantis EEE susitarimo I priedą (Veterinarijos ir fitosanitarijos klausimai)

10.4.2008   
            
            
               LT
            
            
               Europos Sąjungos oficialusis leidinys
            
            
               L 100/62
            
         
      EEE JUNGTINIO KOMITETO SPRENDIMAS
   
   Nr. 138/2007
   2007 m. spalio 26 d.
   iš dalies keičiantis EEE susitarimo I priedą (Veterinarijos ir fitosanitarijos klausimai)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą, toliau – Susitarimas, ypač į jo 98 straipsnį,
   kadangi:
   
               (1)
            
            
               Susitarimo I priedas buvo iš dalies pakeistas 2007 m. rugsėjo 28 d. EEE jungtinio komiteto sprendimu Nr. 100/2007 (1).
            
         
               (2)
            
            
               Į Susitarimą turi būti įtrauktas 2005 m. sausio 12 d. Europos Parlamento ir Tarybos reglamentas (EB) Nr. 183/2005, nustatantis pašarų higienos reikalavimus (2).
            
         
               (3)
            
            
               Reglamentu (EB) Nr. 183/2005 panaikinama į Susitarimą įtraukta Tarybos direktyva 95/69/EB (3) ir Komisijos direktyva 98/51/EB (4), kurios yra įtrauktos į Susitarimą ir todėl pagal Susitarimą turi būti panaikintos.
            
         
               (4)
            
            
               Šis sprendimas netaikomas Lichtenšteinui,
            
         NUSPRENDĖ:
   1 straipsnis
   Susitarimo I priedo II skyrius iš dalies keičiamas taip:
   
               1)
            
            
               Po 31l punkto (Komisijos sprendimas 2006/677/EB) įterpiamas toks punktas:
               
                           „31m.
                        
                        
                           
                              32005 R 0183: 2005 m. sausio 12 d. Europos Parlamento ir Tarybos reglamentas (EB) Nr. 183/2005, nustatantis pašarų higienos reikalavimus (OL L 35, 2005 2 8, p. 1).
                           Šio reglamento nuostatos šio Susitarimo tikslais adaptuojamos taip:
                           18 straipsnis papildomas taip:
                           „5.   18 straipsnio 1 ir 2 dalyse nurodyta data ELPA valstybių atveju yra du mėnesiai nuo EEE jungtinio komiteto sprendimo, kuriuo į EEE susitarimą įtraukiamas Reglamentas (EB) Nr. 183/2005, įsigaliojimo dienos.““
                        
                     
         
               2)
            
            
               31b punkto (Tarybos direktyva 95/69/EB) ir 31ba punkto (Komisijos direktyva 98/51/EB) tekstai išbraukiami.
            
         2 straipsnis
   Reglamento (EB) Nr. 183/2005 tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2007 m. spalio 27 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (5), arba 2007 m. spalio 26 d. EEE jungtinio komiteto sprendimo Nr. 137/2007 įsigaliojimo dieną, atsižvelgiant į tai, kuri data vėlesnė.
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2007 m. spalio 26 d.
      
         
            EEE jungtinio komiteto vardu
         
         
            Pirmininkas
         
         Stefán Haukur JÓHANNESSON
         
      
   
   
      (1)  OL L 47, 2008 2 21, p. 12.
   
      (2)  OL L 35, 2005 2 8, p. 1.
   
      (3)  OL L 332, 1995 12 30, p. 15.
   
      (4)  OL L 208, 1998 7 24, p. 43.
   
      (5)  Konstituciniai reikalavimai nenurodyti.